298 
ccpti Elmor avidos vocant, rectius MnrabiUin , vel latine 
Murabitorum nominandum, apud Arabes etiam Lemtunense 
a tribu validissima omnium , quæ novam professae sunt do- 
ctrinam, denominatum. Ab initiis exiguis, ut fit, ortum, 
mox in ingentem orbis terrarum partem vi insuperabili 
scsc effudit. A’bd allah ben Jasîn Guzulensis prima regni 
fundamenta, Islamismo inter gentes Deserti incolas adhuc 
rudes praedicando, struxit anno Fugae CCCCXXXIV (post 
Clir. nat. MXL~)j belloque sacro, officio Muslimorum maxi- 
mis praemiis digno, contra infideles nuntiando Lemtunam 
tribum e desertis eduxit. Armis suis, fide Muslimica magis 
magisque animos hominum incitante adjutis, in tantam mox 
evexit magnitudinem imperium, ut ipso moriente anno 
CCCCL1 (p. Clir. n. ML1X) jam major Meghrebi pars pote- 
stati Murabitorum esset subjecta. Mox vero regnum novum 
in duas partes sesc divisit. Nam anno CCCCLIII (p. Chr. n. 
MLXI ) , quum Abu Bekr ben O’mar, qui dux fuit eo tem- 
pore, in Desertum Nigritas debellandi caussa proficiscere- 
tur, Jusufum ben Tcsclifin patruelem vel potius filium pa- 
truelis heredem instituit totius Megbreb, ipse autem cum 
magnis Murabitorum copiis Desertum petiit ibique variis 
Nigritarum gentibus devictis novum sibi comparavit impe- 
rium, quod nos incognitum latet. Ad hunc annum frag- 
mentum libri Kartâs, publici juris nunc factum pertinet. 
* 
